  Туспуктэм: Ольга Константинова Наталия Сильвестрова 21-тӥ коньывуонэ Удмуртиын пильмо луоз, сайкытскылоз, интыосын кӧня ке, уйин куд-ог ёросъёсын кот лымыен суро, зороз, уйин но ӵукна интыосын бус луоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин уйпал но шундыпуксён вискысь секундскын 2-7 метре пельтоз, нуназе – уйпалась секундскын 5-10 метре. Омырын уйин -2…+3, нуназе 0…+5 градус возиськоз. Омыр зӥбет луло узвесь юбоя 747 миллиметр луоз, омырлэн мускытлыкез – 92 процент. Тодэ вайытом, вуоно арня кутсконын куазь урод кариськоз. Тегъёс: куазь Удмуртия  